ג'וליאן יאו ג'וילו

ג'וליאן יאו ג'וילו (באנגלית: Giullian Yao Gioiello; נולד ב-24 בספטמבר 1992) הוא שחקן ומוזיקאי אמריקאי. הוא ידוע עבור גילום דמותו של גאס בסדרת הטלוויזיה "מאחורי הקלעים עם ג'ולי"  של נטפליקס, דמותו של BB ב"איירון פיסט" של מארוול, ודמותו של מני ב"צעקה" של VH1.

ביוגרפיה

ראשית חייו 
ג'וילו נולד וגדל במנהטן, ניו יורק. יש לו אחות תאומה בשם לוסיה. הוא גדל אצל אביו, ריק ג'וילו, שנולד בברונקס. אמו, שו-פן יאו (姚淑芬), היא ממוצא טאיוואני, והיא המייסדת של להקת המחול העכשווי סנצ'ורי (Century). ג'וילו למד בבית הספר התיכון ע"ש פיורלו לה גוארדיה בניו יורק, ובשנת 2014 סיים את לימודיו לתואר ראשון באומנויות במסגרת בית הספר טיש לאמנויות באוניברסיטת ניו יורק.

קריירה 
ב-13 בספטמבר 2017 נודע כי ג'וילו לוהק לעונתה השלישית של סדרת האימה האמריקאית "צעקה", בשם "הצעקה: תחיית המתים", של ערוץ הטלוויזיה VH1. ג'וילו לוהק לתפקיד מני. העונה עלתה ב-8 ביולי 2019.

בנוסף לקריירת המשחק שלו, ג'וילו עוסק במוזיקה, תחת שם הבמה טארון (Tarune). ב-16 בינואר 2019 הוציא לאור את סינגל הבכורה שלו "Goodnight Baby".

פילמוגרפיה

קולנוע

טלוויזיה

קישורים חיצוניים

הערות שוליים 

אמריקאים ממוצא איטלקי
אמריקאים ממוצא טייוואני
מדבבים אמריקאים
שחקני קולנוע וטלוויזיה אמריקאים
תאומים אמריקאים
אמריקאים שנולדו ב-1992